ব্যক্তি জীবিত, কিন্তু ভোটার তালিকায় মৃত ! শোরগোল মুর্শিদাবাদে

রাকিবুল ইসলাম, মুর্শিদাবাদ(ডোমকল): ব্যক্তি জীবিত, কিন্তু ভোটার তালিকায় মৃত! এই ঘটনা ঘিরে শোরগোল মুর্শিদাবাদের জলঙ্গিতে।

গত ২৭ ফেব্রুয়ারি মুখ্যমন্ত্রী মমতা বন্দ্যোপাধ্যায়ের নির্দেশ মেনে ভুতুড়ে ভোটার খুঁজতে গিয়ে যা পাওয়া গেল, তা দেখে চক্ষু চড়কগাছ। শুক্রবার সকালে জলঙ্গি দাইড়পাড়া এলাকায় জলঙ্গি ব্লক তৃণমূল কংগ্রেসের নেতৃত্বে ভূতুড়ে ভোটার খুঁজতে এই অবস্থা হল।

আরও পড়ুন: অনির্দিষ্টকালের জন্য বন্ধ থাকতে চলেছে মা উড়ালপুল!

জলঙ্গি ব্লক তৃণমূল কংগ্রেস সভাপতি মাসুম আলী আহমেদ জানিয়েছেন, কেন্দ্রের বিজেপি সরকার গদিতে থাকার কারণে বাংলার বহু ভোটারের গড়মিল করেছে, এবার তো এক অন্যরকম ছবি দেখা গেল জলঙ্গিতে , সেখানে এক ব্যক্তিকে জীবিত থাকা অবস্থায় মৃত বলে ঘোষণা করেছে, ওই ব্যক্তির নাম নাসির বিশ্বাস বয়স ৪৫।

আর এই ঘটনায় আতঙ্কিত হয়ে পড়েছে নাসির বিশ্বাস। তিনি জানিয়েছেন, ভোটার তালিকায় আমার নাম মৃত বলে ঘোষণা করা হয়েছে আর তাতেই আমি দুশ্চিন্তা এবং আতঙ্কিত রয়েছি।