ভোটার কার্ড ও তালিকায় গরমিল ধরল তৃণমূল, উত্তেজনা মুর্শিদাবাদে

রাকিবুল ইসলাম, মুর্শিদাবাদ (ডোমকল): আবারও ভোটার কার্ড ( Voter Card) ও তালিকায় (Voter List) গরমিল ধরল তৃণমূল (Tmc), ঘটনায় হুলুস্থুল মুর্শিদাবাদে (Murshidabad)।

মুর্শিদাবাদ জেলার জলঙ্গি ব্লকের (Jalangi block) চোয়াপাড়া গ্রাম পঞ্চায়েতের কির্তনিয়াপাড়া গ্রাম এলাকায় ভোটার তালিকা যাচাই করছিল তৃণমূল, যাচাই করতে গিয়ে উঠে আসে এক চাঞ্চল্যকর তথ্য, তারপরই ঘটনায় চাঞ্চল্য সৃষ্টি ওই এলাকায়।

মুখ্যমন্ত্রী মমতা বন্দ্যোপাধ্যায়ের নির্দেশে ভোটার তালিকা যাচাইয়ের কাজ চলছে তৃণমূলের, যাচাইয়ের সময় দেখা যায় চোয়াপাড়া গ্রাম পঞ্চায়েতের কির্তনিয়াপাড়া গ্রাম এলাকার যুবক রাকিব মন্ডলের নাম একই ভোটার কেন্দ্রে, একই তালিকায় দুই এপিকে। পাশাপাশি দুটি এপিকে দুটি ভোটার কার্ড আসেন তার বাড়িতে। এই ঘটনা প্রকাশ্যে আসতেই রাজনৈতিক মহলে শুরু হয়েছে বিতর্ক।

আরও পড়ুন: নবান্নে নওসাদ সিদ্দিকি! মুখ্যমন্ত্রী মমতা বন্দ্যোপাধ্যায়ের সঙ্গে করলেন সাক্ষাৎ

প্রশ্ন উঠছে, কীভাবে একই ব্যক্তির নাম একই তালিকায় দুই এপিকে থাকে পারে? কিভাবেই’বা আসে দুটি ভোটার কার্ড।

এটি বিজেপির চক্রান্ত, সঙ্গে রয়েছে নির্বাচন কমিশনের গাফিলতি দাবি তৃণমূলের। তদন্ত করলে আরও ভুয়ো ভোটারের খোঁজ পাওয়া যাবে বলেও দাবি করেন জলঙ্গি ব্লক এবং চোয়াপাড়া অঞ্চল তৃণমূল নেতৃত্ব।

যদিও শুরু থেকে বিরোধী শিবির, এই ঘটনাকে তৃণমূলের ‘নাটক’ বলে কটাক্ষ করেছে।